Ar aizsargātu nosaukumu apzīmēta vīna nozares produkta specifikācijas grozījuma pieteikuma publikācija saskaņā ar Eiropas Parlamenta un Padomes Regulas (ES) Nr. 1308/2013 105. pantu

(2020/C 63/06)

Šī publikācija dod tiesības divu mēnešu laikā no šīs publikācijas dienas pret šo pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1308/2013 (1) 98. pantam.

PRODUKTA SPECIFIKĀCIJAS GROZĪJUMA PIETEIKUMS

“delle Venezie”

PGI-IT-A0862-AM03

Pieteikuma iesniegšanas datums: 2017. gada 5. maijs.

1. Grozījumam piemērojamie noteikumi

Regulas (ES) Nr. 1308/2013 105. pants. Grozījums, kas nav maznozīmīgs

2. Grozījuma apraksts un pamatojums

2.1. Nosaukuma maiņa no “delle Venezie” uz “Trevenezie”

Apraksts

Nosaukumu “delle Venezie” aizstāj ar tā sinonīmu “Trevenezie”.

Iemesli

Nosaukuma maiņa ir kļuvusi nepieciešama, ņemot vērā vienlaikus iesniegto pieprasījumu mainīt ACVN “delle Venezie”, kas popularizē “Pinot Grigio” un baltvīna veidus, kuri ir specifiski attiecīgajam apgabalam. Tāpēc norāde uz minētajiem vīniem, jo īpaši “Pinot Grigio”, AĢIN “Trevenezie” specifikācijā tiek svītrota. Tādējādi šis grozījums ir paredzēts, lai nošķirtu abu nosaukumu hierarhisko kategoriju (AĢIN “Trevenezie”/“Tri Benečije” un ACVN “delle Venezie”) produktus nolūkā popularizēt ACVN vīnus, kas ir specifiskāki šim apgabalam, un veicināt patērētāju informētību par tiem.

Ģeogrāfiskās izcelsmes norādes “Trevenezie” tradicionālais statuss izriet no tā, ka nosaukums “Trevenezie” vai “Tre Venezie” iepriekš tika lietots attiecībā uz lauksaimniecības pārtikas produktiem, jo īpaši vīnu, kuri iegūti attiecīgajā ģeogrāfiskajā/administratīvajā apgabalā, kā “delle Venezie” sinonīms.

Nosaukums “Trevenezie” ir vēsturiski atzīts kā nosaukums, ar ko apzīmē pašreizējo Triveneto apgabalu, kurš ietver Trento provinci, Veneto reģionu un Friuli–Venēcijas Džūlijas reģionu, kuri vēsturiskos dokumentos bija identificēti kā Tre Venezie (“trīs Venēcijas”), proti, Venezia Tridentina, Venezia Euganea un Venezia Giulia.

Tas ir iemesls, kādēļ nosaukums “Trevenezie” ir konkrēti minēts esošās AĢIN “delle Venezie” specifikācijas aprakstā par saikni ar šo apgabalu (cilvēciskie un vēsturiskie faktori).

Šis grozījums attiecas uz produkta specifikācijas 1.ff pantu un vienotā dokumenta 1. punktu, konkrēti uz nosaukumu.

2.2. Nosaukuma slovēņu valodā “Tri Benečije” pievienošana

Apraksts

Kā nosaukuma “Trevenezie” alternatīva tiek pievienots arī nosaukuma tulkojums slovēņu valodā, proti, “Tri Benečije”.

Iemesli

Grozījumā ir ņemtas vērā to ražotāju vajadzības, kuri pieder pie slovēņu lingvistiskās minoritātes Friuli–Venēcijas Džūlijas reģionā, kas ir daļa no AĢIN ražošanas apgabala, kā paredzēts ES, Itālijas un Friuli–Venēcijas Džūlijas reģiona tiesību aktos par attiecībām starp valsti un tās lingvistiskajām minoritātēm.

Šis grozījums attiecas uz produkta specifikācijas 1. pantu un vienotā dokumenta 1. punktu, konkrēti uz nosaukumu.

2.3. “Pinot Grigio” šķirņu tipa svītrošana no vīnogu šķirnes norādes

Apraksts

“Pinot Grigio” šķirņu tips ir svītrots no vīnogu šķirnes vai šķirņu norādes.

Iemesli

“Pinot Grigio” šķirņu tipa svītrošana no vīnogu šķirņu norādes ir saistīta ar vienlaicīgo reģistrācijas pieprasījumu ACVN “delle Venezie” aizsardzībai, jo “Pinot Grigio” šķirņu tipa izmantošana ir paredzēta šim nosaukumam. Šo lēmumu atbalsta visa ražošanas ķēde, un tā mērķis ir piešķirt visaugstāko cilmes vietas nosaukuma statusu vīnam, ko iegūst no “Pinot Grigio” šķirnes.

Šis grozījums attiecas uz produkta specifikācijas 2.ff pantu un vienotā dokumenta 5. punktu, konkrēti uz vīnu aprakstu.

2.4. “Ribolla Gialla” šķirņu tipa svītrošana no vīnogu šķirnes norādes

Apraksts

“Ribolla Gialla” šķirņu tips ir svītrots no vīnogu šķirnes vai šķirņu norādes.

Iemesli

Lēmumu svītrot “Ribolla Gialla” šķirņu tipu no šķirņu norādes atbalsta visa ražošanas ķēde attiecīgajā apgabalā, un tā mērķis ir popularizēt vīnus, ko iegūst no šīs vietējās vīnogu šķirnes ar citiem Friuli–Venēcijas Džūlijas nosaukumiem.

Šis grozījums attiecas uz produkta specifikācijas 2.ff pantu un vienotā dokumenta 5. punktu, konkrēti uz vīnu aprakstu.

2.5. Nosacījumi vīnu ražošanai ar divām uz etiķetes norādītām vīnogu šķirnēm

Apraksts

Ir reglamentēti tehniskie nosacījumi vīnu ražošanai ar diviem uz etiķetes norādītiem vīnogu šķirņu nosaukumiem; jo īpaši ir paredzēts, ka attiecībā uz konkrētajiem vīniem tās vīnogu šķirnes īpatsvaram, kas veido mazāko daļu, jābūt vismaz 15 %.

Iemesli

Šie noteikumi ir saskaņā ar ES un valsts tiesību aktiem par marķēšanu un noformēšanu, ievērojot īpašos marķēšanas noteikumus, kas ļauj uz šādu vīnu etiķetēm norādīt divas vīnogu šķirnes.

Šis grozījums attiecas uz produkta specifikācijas 2. pantu, bet neskar nevienu vienotā dokumenta punktu.

2.6. Vīnogu raža uz vienu hektāru baltvīniem, ko iegūst no “Pinot Grigio” šķirnes

Apraksts un iemesli

Attiecībā uz baltvīna veidiem, kas pieder pie kategorijām “Vīns” un “Pusdzirkstošais vīns” un ko iegūst no “Pinot Grigio” šķirnes, ir pievienota vīnogu raža uz vienu hektāru, kas ir 19 000 kg/ha, pat ja šī vīnogu šķirne nav norādīta uz etiķetes. Tas atbilst šīs šķirnes faktiskajai ražībai.

Šis grozījums attiecas uz produkta specifikācijas 4. panta 3. punktu un vienotā dokumenta 6. punktu, konkrēti uz tā b) apakšpunktu “Maksimālās ražas”.

2.7. Aizliegums norādīt uz etiķetes “Pinot Grigio” un “Ribolla Gialla” šķirni

Apraksts

Šis grozījums aizliedz vīnu nosaukumā un noformējumā norādīt atsauces uz “Pinot Grigio” un “Ribolla Gialla” šķirni saskaņā ar piemērojamo ES tiesību aktu noteikumiem.

Iemesli

Šāds aizliegums ir saskaņā ar iepriekš izklāstītajiem grozījumiem. Visa vīnkopības nozare uzskatīja, ka ir lietderīgi atjaunot aizliegumu iekļaut etiķetē atsauces uz vīnogu šķirnēm “Pinot Grigio” un “Ribolla Gialla”, lai tās varētu izmantot citu aizsargātu apgabala nosaukumu popularizēšanai.

Šis grozījums attiecas uz produkta specifikācijas 7. panta pēdējo daļu un vienotā dokumenta 10. punktu, konkrēti uz būtiskajiem papildu nosacījumiem.

2.8. Saikne ar apgabalu – nosaukuma “Trevenezie”/“Tri Benečije” izmantošanas iemesli

Apraksts un iemesli

Iemesli nosaukuma maiņai uz “Trevenezie”, kas ir sinonīms nosaukumiem, kuri vēsturiski lietoti attiecīgā ģeogrāfiskā apgabala apzīmēšanai (“Tre Venezie”, “Le Venezie” un “delle Venezie”), ir izklāstīti un ir saskaņā ar iepriekš minētajiem grozījumiem, kas attiecas uz ģeogrāfiskās izcelsmes norādes maiņu no “delle Venezie” uz “Trevenezie” un – slovēņu valodā – “Tri Benečije”.

Šis grozījums attiecas uz produkta specifikācijas 8. panta a) punkta pēdējo daļu un vienotā dokumenta 9. punktu, konkrēti uz saiknes vai saikņu aprakstu.

VIENOTS DOKUMENTS

1. Produkta nosaukums

“Trevenezie”

“Tri Benečije”

2. Dalībvalsts

Itālija

3. Ģeogrāfiskās izcelsmes norādes veids

AĢIN – aizsargāta ģeogrāfiskās izcelsmes norāde

4. Vīnkopības produktu kategorijas

1. Vīns

8. Pusdzirkstošais vīns

5. Vīna(-u) apraksts

Baltvīns, kas ietilpst kategorijās “Vīns” un “Pusdzirkstošais vīns”, iekļaujot norādi uz vīnogu šķirni vai šķirnēm, izņemot “Pinot Grigio” un “Ribolla Gialla”

Baltvīni pārsvarā ir svaigi un tīri, neizturēti, ar labu skābumu un līdzsvarotu spirta saturu. To krāsa var būt no blāvi dzeltenas līdz salmu dzeltenai vai zeltaini dzeltenai, dažkārt ar zaļām un sārtām niansēm.

To aromāts var būt gan maigs, gan intensīvs, un parasti to nosaka vīna ražošanā izmantoto galveno vīnogu šķirņu aromāts. Garša pārsvarā ir viegla un svaiga, dažkārt izteikta un ar labu struktūru. Pusdzirkstošie baltvīni ir harmoniski un sausi līdz pussaldi, gaiši dzeltenā līdz salmu dzeltenā krāsā, ar vieglu un svaigu garšu, ar labu skābumu, līdzsvaroti un ar mērenu spirta saturu. Tajos dominē aromātiskās nianses, sākot no ziedu aromāta līdz intensīvam svaigu augļu ar baltu mīkstumu un tropu augļu aromātam.

Ja tabulā vērtības nav norādītas, attiecīgie analītiskie parametri atbilst robežvērtībām, kas noteiktas valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 3,5 grami uz litru (izteikts vīnskābē) Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

Sarkanvīns, kas ietilpst kategorijās “Vīns” un “Pusdzirkstošais vīns”, iekļaujot norādi uz vīnogu šķirni vai šķirnēm, izņemot “Marzemino” attiecībā uz Trento provinci

Sarkanvīnu krāsa var būt no gaiši sarkanas līdz rubīnsarkanai vai granātsarkanai atkarībā no vīnogu šķirnes un nogatavošanās perioda, ar intensīvu vairāk vai mazāk nogatavojušos sarkano augļu aromātu un tipiskām augu niansēm Bordo šķirnēs. Sarkanvīni kopumā var būt svaigi un ar samazinātu skābumu; izturēti sarkanvīni ir kompleksi un ar labu struktūru, samtaini un līdzsvaroti, ar pilnestīgu garšu un pareizu tanīnu daudzumu, kā arī labu skābes līdzsvaru. Parasti tie ir viegli un maigi dzerot; jo vairāk tos apstrādā un iztur, jo kompleksāki tie kļūst. Pusdzirkstošajiem sarkanvīniem ir svaiga un dzīvīga garša ar labi līdzsvarotu skābumu un uzlabotām nogatavojušos augļu aromāta niansēm.

Ja tabulā vērtības nav norādītas, attiecīgie analītiskie parametri atbilst robežvērtībām, kas noteiktas valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 3,5 grami uz litru (izteikts vīnskābē) Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

Sārtvīns, kas ietilpst kategorijās “Vīns” un “Pusdzirkstošais vīns”, iekļaujot norādi uz vīnogu šķirni vai šķirnēm, izņemot “Marzemino” attiecībā uz Trento provinci

Sārtvīniem ir raksturīga dažādas intensitātes sārta krāsa, kas dažkārt mēdz būt vairāk ķiršsārta, un tiem ir patīkama augļu smarža un maigs aromāts, kurā izpaužas visa ziedu un svaigu augļu daudzveidība. Dažreiz šiem vīniem ir aromātiskas nianses, kas atspoguļo izmantotās vīnogu šķirnes. To garša ir no sausas/sīvas līdz saldai, tie ir aromātiski un svaigi, līdzsvaroti un parasti ar mērenu spirta saturu. Pusdzirkstošajiem vīniem ir svaiga un dzīvīga garša ar līdzsvarotu skābumu un uzlabotām aromātiskām ķiršu, ogu, vietējo augļu ar baltu mīkstumu un dažkārt tropu augļu niansēm.

Ja tabulā vērtības nav norādītas, attiecīgie analītiskie parametri atbilst robežvērtībām, kas noteiktas valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 3,5 grami uz litru (izteikts vīnskābē) Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

“Novello” vīni, kas ietilpst kategorijā “Vīns”, iekļaujot norādi uz vīnogu šķirni vai šķirnēm, izņemot “Marzemino” attiecībā uz Trento provinci

“Novello” vīni parasti ir sarkani; to krāsa var būt no gaiši sarkanas līdz rubīnsarkanai un granātsarkanai. Atkarībā no šķirnes tiem var būt gan maigs, gan intensīvs vairāk vai mazāk nogatavojušos augļu, tostarp tropu augļu, aromāts un izteiktas pikantas oglekļa macerācijas nianses. To garša var būt no pussaldas līdz sausai, intensīva un ļoti izteikta.

Ja tabulā vērtības nav norādītas, attiecīgie analītiskie parametri atbilst robežvērtībām, kas noteiktas valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 3,5 grami uz litru (izteikts vīnskābē) Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

6. Vīndarības metodes

a) Galvenās vīndarības metodes

Nav.

b) Maksimālās ražas

Baltvīni, sarkanvīni un sārtvīni, ko ražo Trento autonomajā provincē

23 000 kg vīnogu no hektāra

Vīni, ko ražo Trento autonomajā provincē, iekļaujot norādi uz vīnogu šķirni

19 500 kg vīnogu no hektāra

Baltvīni, sarkanvīni un sārtvīni, ko ražo Friuli–Venēcijas Džūlijas un Veneto reģionā, iekļaujot norādi uz vīnogu šķirni

23 000 kg vīnogu no hektāra

Vīni, ko ražo Friuli–Venēcijas Džūlijas un Veneto reģionā, iekļaujot norādi uz “Cabernet Franc”, “Chardonnay”, “Incrocio Manzoni B”, “Moscato Giallo” vīnogu šķirni

19 000 kg vīnogu no hektāra

Vīni, ko ražo Friuli–Venēcijas Džūlijas un Veneto reģionā, iekļaujot norādi uz “Moscato Rosa”, “Pinot Bianco”, “Pinot Nero”, “Riesling Renano” vīnogu šķirni

19 000 kg vīnogu no hektāra

Vīni, ko ražo Friuli–Venēcijas Džūlijas un Venēcijas reģionā, iekļaujot norādi uz “Sauvignon” un “Traminer Aromatico” vīnogu šķirni

19 000 kg vīnogu no hektāra

Baltvīni, ko ražo Friuli–Venēcijas Džūlijas un Veneto reģionā no “Pinot Grigio” šķirnes vīnogām

19 000 kg vīnogu no hektāra

7. Noteiktais ģeogrāfiskais apgabals

Noteiktie ģeogrāfiskie apgabali attiecībā uz vīniem ar ģeogrāfiskās izcelsmes norādi “Trevenezie”/“Tri Benečije” ietver:

— Trento autonomajai provincei: visu provinces teritoriju,

— Veneto reģionam: visu Belluno, Paduas, Rovigo, Trevizo, Venēcijas, Veronas un Vičencas provinces administratīvo teritoriju,

— Friuli–Venēcijas Džūlijas reģionam: visu Pordenones, Udīnes, Gorīcijas un Triestes provinces administratīvo teritoriju.

8. Galvenā(-ās) vīna vīnogu šķirne(-es)

“Cabernet Franc N.” – “Cabernet”

“Cabernet Sauvignon N.” – “Cabernet”

“Chardonnay B.”

“Lagrein N.”

“Mantonico Bianco B.”

“Manzoni Bianco B.” – “Incrocio Manzoni 6.0.13 B.”

“Marzemino N.” – “Berzamino”

“Merlot N.”

“Meunier N.”

“Moscato Giallo B.” – “Moscato”

“Moscato Giallo B.” – “Moscatello”

“Moscato Giallo B.” – “Moscatellone”

“Moscato Giallo B.” – “Goldmuskateller”

“Moscato Rosa Rs.” – “Moscato delle Rose”

“Moscato Rosa Rs.” – “Rosen Muskateller”

“Müller Thurgau B.” – “Riesling x Sylvaner”

“Nosiola B.”

“Pinot Bianco B.” – “Pinot Blanc”

“Pinot Grigio” –“Pinot Gris”

“Pinot Grigio” – “Ruländer”

“Pinot Nero N.” – “Blauburgunder”

“Pinot Nero N.” – “Blauer Spätburgunder”

“Rebo N.”

“Riesling Renano B.” – “Riesling”

“Sauvignon B.” – “Sauvignon Blanc”

“Schiava Gentile N.” – “Vernatsch”

“Schiava Gentile N.” – “Schiava”

“Schiava Gentile N.” – “Kleinvernatsch”

“Schiava Gentile N.” – “Mittervernatsch”

“Schiava Grossa N.” – “Schiava”

“Schiava Grossa N.” – “Vernatsch”

“Schiava Grossa N.” – “Großvernatsch”

“Schiava Grossa N.” – “Edelvernatsch Gr”

“Teroldego N.”

“Traminer Aromatico Rs.” – “Gewürztraminer”

“Casetta N.”

“Franconia N.”

“Goldtraminer B.”

“Gosen N.”

“Groppello di Revò N.” – “Groppello”

“Kerner B.”

“Lambrusco a Foglia Frastagliata N.” – “Lambrusco”

“Lambrusco a Foglia Frastagliata N.” – “Enantio N.”

“Negrara N.”

“Petit Verdot N”

“Riesling Italico B.” – “Riesling”

“Riesling Italico B.” – “Welschriesling”

“Rossara N.”

“Schiava Grigia N.” – “Schiava”

“Schiava Grigia N.” – “Grauvernatsch”

“Schiava Grigia N.” – “Vernatsch”

“Sennen N.”

“Sylvaner Verde B.” – “Sylvaner”

“Sylvaner Verde B.” – “Grüner Sylvaner”

“Syrah N.” – “Shiraz”

“Trebbiano Toscano B.” – “Trebbiano”

“Trebbiano Toscano B.” – “Biancame B.”

“Trebbiano Toscano B.” – “Procanico”

“Trebbiano Toscano B.” – “Ugni Blanc”

“Carmenère N.” – “Cabernet”

“Carmenère N.” – “Cabernet Nostrano”

“Lagarino B.”

“Verdealbara B.”

“Verdealbara B.” – “Erbamat B.”

“Paolina B.”

“Maor B.”

“Saint Laurent N.”

“Barbera N.”

“Bianchetta Trevigiana B.” – “Bianchetta”

“Malvasia Istriana B.” – “Malvasia”

“Marzemina Grossa N.” – “Marzemina Bastarda”

“Pinot Nero N.” – “Pinot Noir”

“Glera B.” – “Serprino”

“Glera lunga B.” – “Glera”

“Glera lunga B.” – “Serprino”

“Tocai Friulano B.” – “Tai”

“Tocai Friulano B.” – “Friulano”

“Trevisana Nera N.”

“Turca N.”

“Turca N.” – “Serbina N.”

“Moscato Bianco B.” – “Gelber Muskateller”

“Moscato Bianco B.” – “Moscatello”

“Moscato Bianco B.” – “Moscatello”

“Moscato Bianco B.” – “Moscato”

“Moscato Bianco B.” – “Moscatellone”

“Moscato Bianco B.” – “Muscat”

“Moscato Bianco B.” – ” Muskateller”

“Cavrara N.”

“Corbina N.” – “Corbinella”

“Garganega B.” – “Garganego”

“Garganega B.” – “Grecanico Dorato B.”

“Grapariol B.”

“Malbech N.”

“Moscato Giallo B.” – “Muscat”

“Moscato Giallo B.” – ” Muskateller”

“Pinella B.” – “Pinello”

“Pinella B.” – “Pinella Bianca”

“Raboso Piave N.” – “Raboso”

“Raboso Piave N.” – “Friularo”

“Raboso Veronese N.” – “Raboso”

“Refosco dal Peduncolo Rosso N.” – “Refosco”

“Refosco dal Peduncolo Rosso N.” – “Malvoise”

“Turchetta N.”

“Incrocio Bianco Fedit 51 C.S.G. B.”

“Marzemina Bianca B.” – “Marzemina”

“Manzoni Moscato N.” – “Incrocio Manzoni 13.0.25”

“Manzoni Rosa Rs.” – “Incrocio Manzoni 1-50”

“Sangiovese N.” – “Sangioveto”

“Malvasia Bianca di Candia B.” – “Malvasia”

“Malvasia Bianca di Candia B.” – ‘Malvoisie”

“Malvasia Bianca di Candia B.” – “Malvoisier”

“Lambrusco Maestri N.” – “Lambrusco”

“Lambrusco Maestri N.” – “Groppello Maestri”

“Boschera B.”

“Incrocio Manzoni 2.15 N.” – “Manzoni Rosso”

“Marzemino N.” – “Berzemino”

“Perera B.”

“Recantina N.”

“Verdiso B.”

“Verduzzo Friulano B.” – “Verduzzo”

“Verduzzo Trevigiano B.” – “Verduzzo”

“Wildbacher N.”

“Incrocio Manzoni 2-14 N.”

“Incrocio Manzoni 2-3 B.”

“Lambrusco di Sorbara N.” – “Lambrusco”

“Ancellotta N.” – “Lancellotta”

“Fertilia N.”

“Flavis B.”

“Italica B.”

“Nigra N.”

“Prodest N.”

“Tocai Rosso N.” – “Alicante N.”

“Tocai Rosso N.” – “Garnacha Tinta N.”

“Tocai Rosso N.” – “Granaccia N.”

“Tocai Rosso N.” – “Grenache N.”

“Tocai Rosso N.” – “Tai Rosso”

“Cortese B.” – “Bianca Fernanda”

“Corvina N.” – “Cruina”

“Corvinone N.”

“Durella B.” – “Durello”

“Molinara N.”

“Rondinella N.”

“Trebbiano di Soave B.” – “Trebbiano”

“Trebbiano di Soave B.” – “Turbiana”

“Trebbiano di Soave B.” – “Verdicchio Bianco B”

“Croatina N.” – “Bonarda”

“Dindarella N.”

“Forsellina N.”

“Malvasia Bianca Lunga B.” – “Malvasia”

“Malvasia Bianca Lunga B.” – “Malvoisie”

“Malvasia Bianca Lunga B.” – “Malvoisier”

“Oseleta N.”

“Rossignola N.” – “Rossetta”

“Trebbiano Giallo B.” – “Rossetto”

“Trebbiano Giallo B.” – “Trebbiano”

“Trebbiano Romagnolo B.” – “Trebbiano”

“Veltliner B.” – “Grüner Veltliner”

“Pedevenda B.”

“Vespaiola B.” – “Vespaiolo”

“Freisa N.”

“Ciliegiolo N.” – “Morettone”

“Groppello Gentile N.” – “Groppello”

“Picolit B.”

“Ribolla Gialla B.” – “Ribolla”

“Vitouska B.”

“Gamay N.”

“Pignolo N.”

“Schioppettino N.”

“Terrano N.” – “Refošk”

“Refosco Nostrano N.” – “Malvoise”

“Refosco Nostrano N.” – “Refosco”

“Refosco Nostrano N.” – “Refosco Grosso”

“Refosco Nostrano N.” – “Refoscone”

“Cividin B.”

“Sciaglin B.”

“Ucelut B.”

“Cjanorie N.”

“Forgiarin N.”

“Piculit-Neri N.”

“Semillon B.”

“Piccola Nera N.”

“Tazzelenghe N.”

“Pinot Bianco B.” – “Weiß Burgunder”

“Pinot Bianco B.” – “Weißburgunder”

“Pinot Bianco B.” – “Weissburgunder”

“Pinot Nero N.” – “Spätburgunder”

9. Saiknes vai saikņu apraksts

“Trevenezie”/“Tri Benečije” attiecībā uz visām vīna kategorijām (“Vīns” un “Pusdzirsktošais vīns”)

Ģeogrāfiskā apgabala specifika

Saiknei relevantie dabas faktori. Apgabalā ietilpst Trentino, Friuli–Venēcija Džūlija un Veneto. Zemei ir raksturīgs kalnu ieloks ziemeļos, kas ieskauj ražošanas apgabalu un pasargā to no aukstajiem ziemeļu un ziemeļaustrumu vējiem, un to šķērso vairākas upes ar ievērojamu ūdens daudzumu un pastāvīgu plūdumu. Tas ir vīnkopības “šūpulis”. Klimatam ir raksturīga gada vidējā temperatūra 10–14 °C. Aukstākie mēneši ir decembris un janvāris, karstākie – jūlijs un augusts. Vidējais nokrišņu daudzums gadā ir 700–1300 mm. Neraugoties uz biežajām lietavām, augsnei ir pietiekama drenētība. Pateicoties nokrišņiem un pieejamajai labajai ūdens apgādei, augsne aiztur pietiekami daudz ūdens. Aizsargājošajam kalnu ielokam ziemeļos un Adrijas jūrai dienvidos ir būtiska ietekme uz temperatūru, samazinot galēju temperatūru iespējamību vasarā un ziemā. Jūra un kalnu sistēma ietekmē gaisa masu kustību un regulē to plūsmu un attiecīgi arī nokrišņus. Dienas vēja virziena izmaiņas augustā un septembrī rada temperatūras izmaiņas, kas ir optimālas vīnogu nogatavošanās procesam. Visi trīs komponenti – Alpu reģions un Alpu pakāje, Adrijas jūra un upju tīkls, kas šķērso visu apgabalu no ziemeļiem uz dienvidiem, – padara visu ražošanas apgabalu viendabīgu.

Augsne Alpu pakājē un kalnos sastāv galvenokārt no mezozoja ēras kaļķa vai kaļķa un dolomīta veidojumiem, un augsnes struktūra ir piemērota ūdens drenāžai.

Zemienēs ir aluviālie nogulumi, kas radušies no materiāliem, kurus pārvieto dažādās upes, kas šķērso visu apgabalu, un to augsnes struktūra ir no smilšmālainas līdz smilšu putekļainai, dažkārt ar dziļiem māla putekļu nosēdumiem, kam parasti ir laba drenētība.

Visas šīs augsnes un klimata īpašības padara šo apgabalu īpaši piemērotu visaugstākās kvalitātes vīnogu audzēšanai un vīnu ražošanai.

Saiknei relevantie vēsturiskie faktori. Nosaukumu “Trevenezie”/“Tri Benečije” mūsdienās joprojām izmanto, lai identificētu šo apgabalu, kas vēsturiski ir saistīts ar Venēcijas Republiku un vēlāk ar Austroungārijas impēriju. Venēcijas Republika ir atstājusi sekas arī uz mežu apsaimniekošanu un lauksaimniecību. Venēcijas patricieši, dodoties pret upju straumi, pakāpeniski pārņēma apgabalu savā īpašumā, attīstot saimniecību pārvaldību atbilstoši inovatīvām tālaika shēmām. Pēc Venēcijas Republikas sabrukuma viss apgabals vairākus gadsimtus bija daļa no Austroungārijas impērijas. Pateicoties tā atrašanās vietai Vidusjūras reģionā, šis apgabals ir ļoti svarīgs pārtikas – arī vīna – ražošanai. Tieši šajā periodā nosaukums “Trevenezie” kļuva labi zināms gan impērijā, gan kaimiņos esošajā Itālijas karalistē. Šo ģeogrāfisko nosaukumu savā ikdienas valodā izmantoja Austroungārijas un Itālijas iestādes. Vīnogu audzētāji lietoja vārdu “Trevenezie” galda vīnu apzīmēšanai līdz 1977. gadam, kad par vispārpieņemto ģeogrāfisko nosaukumu kļuva “delle Venezie”, bet “Trevenezie” bija tā sinonīms. Nosaukums “Trevenezie” tika lietots arī slovēņu valodā, t. i., “Tri Benečije”, lai ņemtu vērā slovēņu lingvistisko minoritāti pārstāvošo ražotāju vajadzības.

Apmācības pasākumi un jaunu vīnkopības un vīndarības metožu popularizēšana, ko īstenoja San Michele all’Adige un Conegliano skola, pavēra ceļu mūsdienu vīnkopībai. Būtisku ieguldījumu sniedza apgabala vīnogu audzētāji, kas ieviesa vīna dārzu apsaimniekošanas procesus un metodes, apvienojot vides un ekonomisko ilgtspēju un inovatīvas vīndarības tehnoloģijas, kas nodrošināja produktīvus panākumus un šīs ģeogrāfiskās izcelsmes norādes slavu.

“Trevenezie”/“Tri Benečije”, kategorija “Vīns”

Informācija par produkta specifiskajām īpašībām, kas saistāmas ar ģeogrāfisko izcelsmi, un saikne ar ģeogrāfisko apgabalu

Baltvīni pārsvarā ir svaigi, neizturēti un tīri vīni, ar labu skābumu un līdzsvarotu spirta saturu. To krāsa var būt no blāvi dzeltenas līdz salmu dzeltenai vai zeltaini dzeltenai, dažkārt ar zaļām un sārtām niansēm.

To aromāts var būt gan maigs, gan intensīvs, un parasti to nosaka vīna ražošanā izmantoto galveno vīnogu šķirņu aromāts. Garša pārsvarā ir viegla un svaiga, dažkārt izteikta un ar labu struktūru. Tie ir harmoniski vīni ar sausu līdz pussaldu garšu.

Sarkanvīnu krāsa var būt no gaiši sarkanas līdz rubīnsarkanai vai granātsarkanai atkarībā no vīnogu šķirnes un nogatavošanās perioda, ar intensīvu vairāk vai mazāk nogatavojušos sarkano augļu aromātu un tipiskām augu niansēm Bordo šķirnēs. Sarkanvīni kopumā var būt svaigi un ar samazinātu skābumu; izturēti sarkanvīni ir kompleksi un ar labu struktūru, samtaini un līdzsvaroti, ar pilnestīgu garšu un pareizu tanīnu daudzumu, kā arī labu skābes līdzsvaru. Parasti tie ir viegli un maigi dzerot; jo vairāk tos apstrādā un iztur, jo kompleksāki tie kļūst.

Sārtvīniem ir raksturīga dažādas intensitātes sārta krāsa, kas dažkārt mēdz būt vairāk ķiršsārta, un tiem ir patīkama augļu smarža un maigs aromāts, kurā izpaužas visa ziedu un svaigu augļu daudzveidība, dažreiz ar aromātiskām niansēm, kas atspoguļo izmantotās šķirnes. To garša ir no sausas/sīvas līdz saldai, tie ir aromātiski un svaigi, līdzsvaroti un parasti ar mērenu spirta saturu.

“Novello” vīni parasti ir sarkani; to krāsa var būt no gaiši sarkanas līdz rubīnsarkanai un granātsarkanai. Atkarībā no šķirnes tiem var būt gan maigs, gan intensīvs vairāk vai mazāk nogatavojušos augļu, tostarp tropu augļu, aromāts un izteiktas pikantas oglekļa macerācijas nianses. To garša var būt no pussaldas līdz sausai, intensīva un ļoti izteikta.

Šo vīnu kvalitātes īpašības nosaka ražošanas apgabala augsnes un klimatisko apstākļu ietekme. Mērenais, vēsais un vējainais klimats, augsnes ar labu drenētību un pietiekamu ūdens pieejamību, ko nodrošina lietusgāzes, kuras ir vienmērīgi izkliedētas arī vasaras mēnešos, un ievērojamās temperatūras atšķirības naktī un dienā vīnogu nogatavošanās laikā nodrošina vīnogu ķekaru optimālu nogatavošanos, kā rezultātā vīnogās ir labs cukuru un skābes saturs, apvienojumā ar citām kvalitātes un organoleptiskajām īpašībām, kas ir specifiskas katrai šķirnei un atspoguļojas no tām ražotajos vīnos.

Tādējādi saikne ir balstīta uz produkta īpašo kvalitāti, ko var attiecināt uz tā ģeogrāfisko izcelsmi.

“Trevenezie”/“Tri Benečije”, kategorija “Pusdzirkstošais vīns”

Informācija par produkta specifiskajām īpašībām, kas saistāmas ar ģeogrāfisko izcelsmi, un saikne ar ģeogrāfisko apgabalu

Pateicoties putām, kas izceļ vīnogu šķirņu aromātu, pusdzirkstošā vīna kategorijas vīni parasti ir patīkami un ar izteiktu garšu, dažkārt kompleksi, kā arī ar sagaršojamām skābuma niansēm.

Pusdzirkstošie baltvīni ir gaiši dzeltenā līdz salmu dzeltenā krāsā, ar vieglu un svaigu garšu, ar labu skābumu, līdzsvaroti un ar mērenu spirta saturu. Tiem ir raksturīgas aromātiskās nianses, kas var būt ziedu vai intensīvas augļu garšas nianses, kuras atgādina svaigus augļus ar baltu mīkstumu vai tropu augļus.

Sarkanvīni un sārtvīni, kas ir īpaši reprezentatīvi produkti attiecībā uz šo apgabalu, tiek ražoti pārsvarā no vietējās “Rabosi”, “Schiave” un “Corvine” šķirnes. To krāsa ir no gaiši sarkanas līdz granātsarkanai sarkanvīnu gadījuma un dažādas intensitātes sārtai, kas dažkārt mēdz būt ķiršsarkana, sārtvīnu gadījumā. Sarkanvīniem ir svaiga un dzīvīga garša ar labi līdzsvarotu skābumu un uzlabotām nogatavojušos augļu aromāta niansēm. Turpretī sārtvīni ir patīkami vīni sezonālam patēriņam ar maigu aromātu, kas atgādina augļus – ķiršus, ogas, vietējos augļus ar baltu mīkstumu un dažreiz tropu augļus –, svaigu un dzīvīgu garšu un līdzsvarotu skābumu.

Šo vīnu kvalitātes īpašības nosaka ražošanas apgabala augsnes un klimatisko apstākļu ietekme. Mērenais, vēsais un vējainais klimats, augsnes ar labu drenētību un pietiekamu ūdens pieejamību, ko nodrošina lietusgāzes, kuras ir vienmērīgi izkliedētas arī vasaras mēnešos, nodrošina ierobežotu, bet pastāvīgu ūdens apgādi, ļaujot vīnogu ķekariem vienmērīgi nogatavoties, un tādējādi ir iespējams ievākt vīnogas, kuru kvalitātes un analītiskās īpašības ir piemērotas vīnogu pārstrādei pusdzirkstošajā vīnā. Šādu izejvielu iegūšana jo īpaši ir atkarīga no būtiskajām temperatūras atšķirībām dienā un naktī vīnogu ķekaru nogatavošanās laikā, kas ir labvēlīgas tādu vīnogu augšanai, kurām ir līdzsvarotas skābuma un aromāta īpašības.

Tādējādi saikne ir balstīta uz produkta īpašo kvalitāti, ko var attiecināt uz tā ģeogrāfisko izcelsmi.

10. Būtiski papildu nosacījumi

Papildu marķējuma nosacījums

Tiesiskais regulējums: ES tiesību akti

Papildu nosacījuma veids: papildu noteikumi attiecībā uz marķēšanu

Nosacījuma apraksts:

saskaņā ar piemērojamo ES tiesību aktu noteikumiem “Pinot Grigio” un “Ribolla Gialla” vīnogu šķirnes nosaukumu nedrīkst lietot attiecībā uz baltvīna, sarkanvīna un sārtvīna veidiem, ko iegūst no minētajām šķirnēm un kas ietilpst kategorijās “Vīns” un “Pusdzirkstošais vīns”.

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/12852

(1) OV L 347, 20.12.2013., 671. lpp.